पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना कर्फ्यू का सख्ती से पालन करवाने के लिए अब पुलिस-प्रशासन ने लापरवाह लोगों पर लाठियां भांजना भी शुरू कर दिया है। जिले में 21 दिन से जारी कोरोना कर्फ्यू के बावजूद संक्रमण की रफ्तार नहीं थम पा रही। बावजूद लोग घर से बाहर निकलने से बाज नहीं आ रहे। शनिवार को पुलिस के सख्त रवैये का सामना करना पड़ा। रतलाम और जावरा में भी पुलिस ने ऐसे लोगों पर डंडे बरसाए।
शहर में एसडीएम अभिषेक गहलोत ने बाजार क्षेत्र में बेवजह घूम रहे लोगों को सख्त लहजे में समझाइश दी। वहीं, सैर सपाटा करने निकले लोगों को डंडे भी लगवाए। जावरा में भी सिटी थाना प्रभारी वीडी जोशी ने लापरवाही करने वाले लोगों पर डंडे बरसाए। वहीं, बेवजह निकले युवाओं से उठक बैठक लगवाई।
गौरतलब है, जिले में कोरोना का संक्रमण लगातार बढ़ता जा रहा है। यहां रोजाना 250 से अधिक नए मरीज सामने आ रहे हैं। वहीं, प्रतिदिन 4 से 5 लोगों की मौत भी हो रही है। बिगड़ते हालातों के बीच पुलिस और प्रशासन के अधिकारी कोरोना कर्फ्यू का सख्ती से पालन करवाने सड़कों पर उतरे हैं।
पुलिस अधीक्षक और कलेक्टर द्वारा कोरोना कर्फ्यू के सख्ती से पालन करवाए जाने को लेकर स्पष्ट निर्देश जारी किए गए थे। इसके बाद अब इन निर्देशों पर अमल भी होना शुरू हो चुका है।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva zho_Hant eng_Latn